Aký by mal byť skutočný priateľ?

Viete, kto je to priateľ? Je to človek, s ktorým zdieľate tie isté záujmy, rozumiete si, pomáhate. Je vždy na blízku. Ale, kto je to skutočný priateľ? Skutočný priateľ ťa nikdy nepodrazí, je ti oporou v najhorších chvíľach. Rozosmeje ťa, keď sa trápiš. Vie ťa vždy podporiť pri dôležitých rozhodnutiach. Neohovára ťa za chrbtom, povie ti všetko do očí, nič netají. Nehrá sa na niečo, čím nie je. Keď mu povieš tajomstvo, nikomu ho nepovie. Chápe ťa a povie, kedy máš prestať. Skutočný priateľ vždy príde, keď ho potrebuješ, nerieši, či niečo má alebo nie, príde, lebo vie, že ho potrebuješ. Bez skutočného priateľa by bol život ťažký. Preto si ho treba vážiť, lebo je dôležité mať v živote priateľa. Skutočného priateľa. Chráň si ho, lebo nevieš, kedy ho budeš potrebovať.

Autor: Natália Krahulcová